તા. ૧૩/૧૦/૧૯૭૨ના રોજ નગરપતિ શ્રી કૃષ્‍ણવદન જોષીની ઉપસ્‍થિતિમાં જિલ્‍લા ભારત સ્‍કાઉટ ગાઇડ રેલી પ્રસંગે સ્‍કાઉટ ગાઇડ સંઘના પ્રમુખશ્રી પી. જી. માવલંકરનું શાસનાધિકારીશ્રી સી.એમ. મહેતાના હસ્‍તે સન્‍માન કરવામાં આવ્‍યું હતું. તા. ૧૫/૦૨/૧૯૭૩ના રોજ નગર પ્રાથમિક શિક્ષણ સમિતિ આયોજિત બાળકોના સાંસ્‍કૃતિક મહોત્‍સવમાં નગરપતિશ્રી કૃષ્‍ણવદન જોષીના હસ્‍તે ઇનામ વિતરણ કરવામાં આવ્‍યું. સને. ૧૯૭૩-૭૪માં પ્રાવિણ્ય શિષ્‍યવૃત્તિમાં પાસ થનાર બાળકોને રાજ્યના શિક્ષણમંત્રીશ્રી ગોરધનદાસ ચોખાવાલાના હસ્‍તે ઇનામ વિતરણ કરવામાં આવ્‍યું હતું. સને ૧૯૭૪-૭૫માં નગર પ્રાથમિક શિક્ષણ સમિતિ સંચાલિત ખોખરા શાળા નં. ૧માં રાજ્યપાલ શ્રી કે. કે. વિશ્વનાથના હસ્‍તે વૃક્ષારોપણ કરવામાં આવ્‍યું.